open-index/open-wikipedia-markdown huggingface dataset:
John G. Mattesons vei (Oslo)

**John G. Mattesons vei** (3-13, 4) er en vei på Ulsrud i bydel Østensjø i Oslo. Den går som blindvei sørover fra Østmarkveien og ender i en snuplass foran den lokale adventistkirken.

Veien fikk navn i 1982 etter den dansk-amerikanske forkynneren John Gottlieb Matteson (1835–1896), som bidro til stiftelsen av adventistisamfunnet i Norge, og det står altså en adventkirke i nr. 11. I nr. 13 er Østmarka skole, som menigheten driver.

## Referanser


## Kilder
* Oslo byleksikon: John G. Mattesons vei

## Eksterne lenker
*
Talitrus gulliveri

***Talitrus gulliveri*** er en art i slekten *[[Talitrus]]* innenfor tangloppefamilien av ordenen Senticaudata, som inngår i gruppen av amfipoder. Den lever som bunndyr på grunt vann i havet omkring Mauritius.

## Eksterne lenker
*
Mormor

**Mormor** er i det norske språket betegnelsen på ei kvinne som er mor til ens egen eller andres mor. Ei mormor er en av fire besteforeldre.

Ordet kommer fra norrønt *móðurmóðir*. På 1700-tallet fikk ordet sterk konkurranse fra ordet bestemor (*Bedstemoder*), som, i likhet med «godmor», kan bety både farmor og mormor. En undersøkelse fra 2005 viste at de spesifikke slektsskapsorda farmor og mormor fortsatt oftere blir mer brukt enn de mer generelle, spesielt i bymål.

## Kjente mormødre
* Anna av Jerusalem (Sankt Anna), mormor til Jesus ifølge kristne tradisjoner
* *Mormor* i *[[Mormor og de åtte ungene]]*, en serie barnebøker av Anne-Cath. Vestly som også har blitt filmatisert

## Referanser

## Eksterne lenker
* 
* Oppslagsordet «mormor» i ''Svenska akademins ordbok'' (historisk bruk på svensk)
Otto Falkenberg (1885–1969)

:*For Otto Falkenberg fra Stjørdal, se [[Otto Falkenberg (1885–1977)]]
 
*'Otto Fredrik Rasch Falkenberg''' (født 16. mai 1885 i Kristiania, død 23. januar 1969) var en norsk bergverksingeniør og forretningsmann.

Som ung mann levde Falkenberg en omflakkende tilværelse, blant annet som sjømann og i arbeid i gruve- og oljeindustrien i Mexico. Han utdannet seg som bergverksingeniør i Clausthal-Zellerfeld, og tok dr. ing-graden i Berlin i 1913. Etter arbeid ved forskjellige bergverk i Norge slo han seg etterhvert ned i Oslo, der han ledet en bedrift som solgte anilinfarger til industrien.

Falkenberg var med på møtene i 1933 der Nasjonal Samling ble planlagt, og støttet Vidkun Quislings planer om et nytt parti. Han gled imidlertid fort ut av NS-kretsen, og ble aldri noen sentral figur i partiet.

Otto Falkenberg giftet seg i 1910 med Ingeborg Winsnes, søster av professor A.H. Winsnes. Paret ble foreldre til kjemiingeniør Otto Falkenberg, kjent som styreformann i Amnesty International i Norge.

## Referanser
Otto Falkenberg

**Otto Falkenberg** er navnet til flere personer:

*Otto Falkenberg (1885–1969), bergingeniør og forretningsmann
*Otto Falkenberg (1885–1977), seiler
*Otto Falkenberg (1915–2002), kjemiingeniør og styreleder i Amnesty International i Norge
Feddersens gate (Oslo)

**Feddersens gate** (1-7, 6) er en gate på Torshov i Oslo. Den går mellom Oskar Braatens gate og Torshovgata, og krysser  Rosenlundgata på veien.

Gaten fikk navn i 1891 etter Nicolai Feddersen (1699–1769), som blant annet eide gårdene Disen, Søndre Hasle og Munkerud.

Bebyggelsen er klassiske leiegårder, deriblant et par (nr. 1 og 3) tegnet av Anselm Liljeström.

## Referanser


## Kilder
* 

## Eksterne lenker
*
Tasmanorchestia annulata

***Tasmanorchestia annulata*** er den eneste arten i slekten *Tasmanorchestia* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Tethorchestia

***Tethorchestia*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Tethorchestia antillensis]]* (Bousfield, 1984)
* *[[Tethorchestia karukarae]]* (Ciavatti, 1989)
* *[[Tethorchestia palaeorchestes]]* (Bousfield & Poinar Jr., 1995) † 

## Eksterne lenker
*
Holstad Idrettslag

**Holstad Idrettslag** (stiftet 5. juni 1947) er et norsk idrettslag fra Holstad i Ås kommune, som driver med volleyball og friidrett, tidligere var skiidrett (nordiske grener) og hurtigløp på skøyter også en del av sportsgrenene laget deltok i.

## Volleyball

Laget har både et damelag og et herrelag i 2. divisjon sesongen 2013/14.

## Friidrett
Eva Paulsen Skardal har tatt 1 sølv (1978) og 2 bronse (1969 og 1970) for Holstad i NM på 100m for damer samt 2 sølv på 200m (i 1968 og 1970).

## Hurtigløp på skøyter
Det har også vært deltagere i Norgesmesterskap i hurtigløp på skøyter ved Bjørn Rojahn, i det første sprint-NM 1970, og ved Morten Kløvstad under allround-NM 1977.

## Skiidrett: Nordiske grener
Laget ble innmeldt i Norges Skiforbund i 1947.

## Litteratur
*

## Eksterne lenker
* Holstad IL Volleyball
Anitsjkovpalasset

**Anitsjkovpalasset** () er et tidligere keiserlig palass i St. Petersburg, med front mot elven Fontanka, ved Nevskij Prospekt og Anitsjkovbroen, som det har fått sitt navn etter.

Palasset ble bygd på midten av 1700-tallet for keiserinne Elisabeth av Russlands regning. Det stod ferdig i 1754. Det ble gitt av henne til favoritten Aleksander Razumovskij. Senere ble det tilbakeført til kronen, og så ble det gitt av Katarina den store til Grigorij Potemkin. 

På 1800-tallet ble det framfor alt kjent i den senere halvdelen, da det ble bebodd av tsar Aleksander III og hans familie, som etter det som ble sagt foretrakk Anitsjkovpalasset fremfor det enorme Vinterpalasset. Hans enke, Maria Fjodorovna, bebodde palasset frem til 1917. 

Etter oktoberrevolusjonen ble Anitsjkovpalasset nasjonalisert og omdannet til St. Petersburgs bymuseum. I 1934 ble det ble omgjort til Ungpionerenes palass, huset palasset over hundre skolefritidsklubber for mer enn 10&nbsp;000 barn.

I 1990 ble det omgjort til *Palass for den ungdommelige kreativitet*. Det har fremdeles mange ungdomsaktiviteter og huser også en skole.

## Litteratur
* V.I. Axelrod, L.P. Bulankova: *Anitsjkov dvorets – legendy i byli*. Sankt Petersburg, 1996.
* B.M. Kirikov, L.A. Kirikova, O.V. Petrova: *Nevskij Prospekt. Dom za domom*. Centrpoligraf, St. Petersburg / Moskva, 3. opplag 2009, ISBN 978-5-9524-4205-4
* A.G. Mitrofanov: *Progulki po Sankt-Peterburgu. Nevskij Prospekt*. Moskva 2010, ISBN 978-5-93136-125-3

## Referanser


## Eksterne lenker
* 
* Anitsjkovpalasset i St. Petersburgs-encyklopedien
Gattsjinapalasset

**Gattsjina** er et palass som ligger i byen Gattsjina, rett utenfor St. Petersburg.

I 1708 ga tsar Peter den store Gattsjina til sin søster Natalia Aleksejevna, og da hun døde grunnla han et keiserlig hospital og apotek her. I 1765 kjøpte Katarina den store Gattsjina med dets omegn med tyve landsbyer som hun deretter skjenket til hennes favoritt, general og greve Orlov. Mellom 1766 og 1788 bygde greven et melankolsk slott på 600&nbsp;rom og anla en omfattende engelsk landskapspark på over 700&nbsp;hektar med et tilstøtende dyrehage og en gård for hester.  En triumfbue ble reist, formgitt av Gattsjinas arkitekt, Antonio Rinaldi, i årene 1777&ndash;1782, for å danne en monumental inngang.

I 1783 ga Katarina den store slottet til sin sønn Paul I av Russland. Da Paul ble tsar i 1796 begynte man å ombygge palasset. Det fikk en ny streng fasade etter tegninger av arkitekt Vincenzo Brenna.

Gattsjinapalasset ble utvidet flere ganger av de forskjellige keiserlige eiere. Rokokkointeriøret ble formgitt av Rinaldi og Brenna og utført av italienske stukkaturarbeidere og russiske håndverkere. Interiøret ble fremhevet med parkettgulv, malte vegger og karakteristiske italienske møbler.

Etter mordet på tsar Paul i 1801 benyttet tsarfamilien palasset i mindre grad.

Ettersom slottet ligger ganske isolert ble det imidlertid en favorittresidens for Aleksander III av Russland med familie. Han fryktet stadig attentater, og Gattsjina passet ham derfor utmerket.

Området er naturskjønt med mange innsjøer, og derfor lot man også parken utvikles til den første engelske park i Russland.

Under andre verdenskrig ble slottet og parken ille tilredt under tysk okkupasjon, men siden da har gjennom årene flere av bygningene og parken blitt restaurert.

## Gattsjinatraktaten
**Gattsjinatraktaten**, inngått 1799 på Gattsjina slott, var en avtale mellom Sverige og Russland gjensidig bistand i tilfelle av angrep på et av landene. De forverrede forbindelsene mellom Sverige og Napoleons Frankrike førte til en svensk tilnærmelse til den antifranske koalisjonens andre støttepillar Russland.

I et hemmelig tillegg forpliktet Gustav IV Adolf seg til å mot økonomisk vederlag bidra med 8&nbsp;000 mann i krigen mot Frankrike, et løfte som imidlertid aldri kom til å bli innfridd.

## Referanser


## Eksterne lenker
* 
* Gatchina Palace and Museum - offisiell nettside
* Description of Gatchina Palace
* Applies And Decorative Arts at the Gatchina Palace
* Priory Palace in Gatchina
* Chandeliers, sconces, candelabras and standard-lamps of Gatchina Palace
* Gatchina is Russia and the World
* Gatchina Palace (Gatchina)
Tethorchestia palaeorchestes

***Tethorchestia palaeorchestes*** er en utdødd art i slekten Tethorchestia innenfor tangloppefamilien av ordenen Senticaudata, som inngår i gruppen av amfipoder.

## Referanser


## Eksterne lenker
*
Rydberg-konstanten

**Rydberg-konstanten** er en fysisk konstant som blir brukt i atomfysikken for å angi størrelsen av bølgelengder for spektrallinjer. Den er oppkalt etter den svenske fysikeren Johannes Rydberg. Symbolet for konstanten er *R<sub>&infin;</sub>*.  Den oppstod første gangen i forbindelse med etableringen av Rydbergs formel og dens anvendelse på linjespektret til hydrogenatomet. Niels Bohr viste hvordan denne kunne beregnes i sin atommodell, noe som representerte begynnelsen på moderne atomfysikk.

Denne konstanten er direkte forbundet med **Rydberg-energien** angitt ved symbolet Ry, som er lik ionisasjonsenergien til et H-atom i grunntilstanden hvis atomkjernen antas å være uendelig tung.

## Definisjon

Rydbergs formel for bølgelengdene *&lambda;* som opptrer i emisjonsspektret til et atom med et elektron bundet til en uendelig tung atomkjerne med atomnummer *Z*, er

:{1\over\lambda} = Z^2 \left({1\over n^2} - {1\over m^2}\right) R_\infty. 

hvor *m* og *n* er hovedkvantetall som betegner begynnelses- og slutt-tilstanden for elektronet ved kvantespranget som gir denne spektrallinjen. Fra Bohrs atommodell følger at

: R_\infty = \frac{m_\text{e} e^4}{8 \varepsilon_0^2 h^3 c} = 1.0973\;731\;568\;539(55) \times 10^7 \,\text{m}^{-1} 

der *m<sub>e</sub>* er massen til elektronet, *e* er elementærladningen, *h* er Plancks konstant, *&epsilon;<sub>0</sub>* er permittiviteten i vakuum hvor *c* er lyshastigheten. Den numeriske verdien i dag er fra NIST. Da Bohr utledet denne formelen i 1913, var den observerte verdien *R<sub>H</sub>* = 1.0972&times;107&thinsp;m-1 hvor indeksen H betyr at den var målt i hydrogen. Overensstemmelsen viser hvor nøyaktig spektroskopi var på den tiden. Den teoretiske verdien som Bohr fant fra sin formel, var 6% større da de fysiske konstantene som inngår i den, ikke var så nøyaktig kjent på det tidspunktet.

Tar man hensyn til at atomkjernen har en endelig masse *M*, må elektronets masse erstattes med den reduserte massen. Det betyr at i formelen til Bohr, må Rydberg-konstanten erstattes med . For H-atomet betyr det *R<sub>H</sub>* skiller seg fra *R<sub>&infin;</sub>* med mindre  enn en promille. Da formelen bare er en første tilnærmelse hvor man ser bort fra finstruktur og andre QED korreksjoner, må disse på samme måte inkluderes hvis man vil bestemme konstanten ved direkte målinger.

Energien som trenges for å bringe et elektron i et H-atom som har *Z* = 1, fra grunntilstanden  med kvantetall  ut til uendelig med kvantetall ,  er . Det kalles for Rydberg-energien med verdien

: \mbox{Ry} \equiv h c R_\infty = 13.605\;692\;53(30) \,\text{eV}.

Ved å innføre finstrukturkonstanten&thinsp; *&alpha; = e<sup>2</sup>/4&pi;&epsilon;<sub>0</sub>ħc*  = 1/137&thinsp;036... uttrykt ved *ħ = h/2π&thinsp;* som er den reduserte Planck-konstanten,  kan Rydberg-energien skrives som

: \mbox{Ry} = \frac{1}{2} \alpha^2 m_\text{e} c^2 

Rydbergs konstant er en av de mest presist bestemte fysiske konstanter med en eksperimentell usikkerhet på mindre enn 7 deler av 1012.

## Referanser
Jostein H. Sandsmark

**Jostein Håp Sandsmark** (født 1960) er en norsk forfatter og terapeut.

Han er utdannet sosionom og journalist, og har per 2025 gitt ut 20 bøker. Den mest omtalte av disse er *Pass på liten og på stor* (Panta forlag 2014) om da hans datter Sara (13 år) omkom etter en påkjørsel. Oppfølgeren *Vern alle med din sterke hånd* (Panta forlag 2024) om det samme dødsfallet har undertittelen «Å løse et mysterium – Å finne livsmot igjen». Sandsmark er også en etterspurt foredragsholder om samme tema.

Mellom disse to utgivelsene skrev Sandsmark thrilleren *Deadline* i 2017.

## Referanser




## Eksterne lenker
*
Smalåkeren (Oslo)

**Smalåkeren** (3-29, 2-20) er en vei på Dal/Brenna i bydel Søndre Nordstrand i Oslo. Den går sørover fra Brennaveien og til Gamle Brennavei, med et sideløp som blindvei vestover fra en forgrening.

Navnet ble vedtatt i 1986.

## Kilder
* 

## Eksterne lenker
*
12. serierunde i Tippeligaen 2014

**12. serierunde i Tippeligaen 2014** ble spilt mandag 9. juni. Tre kamper startet klokken 15.30, fire kamper klokken 18, og  mot  klokken 19.


## Kampfakta
**Mandag 9. juni 2014**
Ragnar Bergheim

**Ragnar Bergheim** (født 1982) er en norsks tidligere friidrettsutøver for IL Norna-Salhus. Bergheim var hekkeløper, og hans personlige rekord på 51,09 på distansen 400&nbsp;meter hekk ble satt under NM i Fredrikstad i 2003. 

### Tidlig karriere og juniorprestasjoner
I 1999 deltok han i sitt første norgesmesterskap, som 17-åring. I 2001 tok han sitt første NM-gull i Drammen på tiden 51,95 på distansen 400&nbsp;meter hekk. 

* Som 18-åring satte deltok Bergheim i Junior-VM 2000 i Santiago de Chile. Han kom videre til semifinale, der han satte ny personlig rekord med tiden 52,46.
* Som 19‑åring satte Bergheim ny norsk juniorrekord på 400 m hekk, med tiden 51,49 s i junior-EM 2001. 
* Under junior-NM på Nadderud i 2001 løp han 47,80 s på 400 m, og satte dermed ny norsk juniorrekord.

## NM-medaljer 400m hekk

## NM-medaljer 400m

## Referanser
Linn Søvig

**Linn Søvig** (født 4. mai 1976) er en norsk medieviter, styremedlem i Spillmakerlauget og var prosjektleder for Norsk kompetansesenter for spillutvikling frem til 2015. I 2013 mottok hun ordensgraden *Ridder av det gyldne horn* for sin innsats for det norske spillmiljøet, fra Hyperion. 

Søvig var en av de fire oppstartere av bloggen Spillpikene.no, som blant annet mottok støtte fra Fritt Ord i 2010. Hun har også vært en drivkraft i spillutviklerkonferansen «Konsoll» i Bergen, og "Girl Geek Dinners Bergen". Hun jobber som markedssjef i spillfirmaet Henchman & Goon og har tidligere jobbet med Snow Cannon Games.

I 2014 ble Linn Søvig nominert til *Årets Girl Geek*.

## Referanser


## Eksterne lenker
* 
* Linn Søvig - hjemmeside
* Linn Søvig på MobyGames
Skullerudveien (Oslo)

**Skullerudveien** (7-95, 2-200) er en vei på Skullerud i bydel Østensjø i Oslo. Den begynner som en fortsettelse av Enebakkveien, idet sistnevnte svinger av vestover og fragmenteres i en rekke adskilte veiløp. Skullerudveien går videre sørøstover og dreier øst før den krysser over T-banelinjen nord for Skullerud stasjon og ender opp i General Ruges vei, ved det som i praksis er enden av Ytre Ringvei.

Veien fikk navn etter Skullerudområdet i 1982.

Langs veien finnes atriumshus, rekkehus og Langerud sykehjem.

## Referanser


## Kilder
* 

## Eksterne lenker
*
Olaf Helsets vei (Oslo)

**Olaf Helsets vei** (1-5, 2-8) er en vei på Skullerud i bydel Østensjø i Oslo. Den går mellom Johan Scharffenbergs vei og General Ruges vei, og krysser T-banelinjen på bro i sørkant av Skullerud stasjon.

Veien fikk navn i 1965 etter krigshelten og idrettslederen Olaf Helset.

Bare en håndfull næringsbygg har adresse knyttet til denne veien, deriblant Skullerud T-banestasjon i nr. 3. Bussene som stopper ved siden av T-banestasjonen, kjører inn til holdeplassen via denne veien. Skullerudstua (egentlig øst for General Ruges vei) er i nr. 2.

## Kilder
* 

## Eksterne lenker
*
Shut Up And Drive

**«Shut Up and Drive»** er en sang innspilt av den barbadiske sangeren Rihanna for sitt tredje studioalbum, *[[Good Girl Gone Bad]]* (2007). Sangen ble skrevet av Bernard Sumner, Peter Hook, Stephen Morris, Gillian Gilbert, Carl Stürken og Evan Rogers, mens produksjonen ble gjort av de to sistnevnte. Den ble utgitt som albumets andre singel, og sangen ble gitt ut til de amerikanske radioene 12. juni 2007 og ble fysisk utgitt 27. august 2007 i Storbritannia. «Shut Up and Drive» er en R&B- og new wave-sang, som også har elementer fra musikalske stilarter fra 1970- og 1980-tallet. Lyrisk, inneholder det flere referanser til biler og bildeler, inkludert -57 Cadillac.

Sangen ble mottatt med blandet kritikk fra musikk-kritikere, som merket teksten som tullete. Sangen nådde nummer 15 på den amerikanske Billboard Hot 100-listen, og nummer én på den amerikanske Hot Dance Club Songs Chart. På UK Singles Chart, nådde den nummer fem, og ble Rihannas femte topp-fem singel i samme land. «Shut Up and Drive» plasserte seg innenfor topp 10 i ni andre land, blant annet i Australia, Canada, Tyskland og Italia. Sangens musikkvideo ble regissert av Anthony Mandler og ble filmet i Praha, Tsjekkia. Rihanna fremførte «Shut Up and Drive» på *Good Girl Gone Bad Tour* (2007-09), *Last Girl on Earth Tour* (2010-11) og *Loud Tour* (2011).

## Listeplasseringer
Olav Tveten

**Olav Tveten** (født 5. april 1907, død 19. desember 1980) var en norsk arkitekt fra Bærum. 

Han etablerte praksis sammen med Frode Rinnan fra 1932 og tegnet større deler av Oslos drabantbyer, universitetsanlegget på Blindern, Holmenkollbakken, Bislett stadion, Jordal Amfi, Frognerbadet og Njårdhallen i Oslo.

Tveten ble utdannet ved Norges tekniske høgskole 1932.

## Referanser


## Eksterne lenker
* Biografi snl.no
Wunda

**Wunda** er et stort krater på overflaten av Uranus-månen Umbriel. Krateret er 131&nbsp;km i diameter og ligger nær Umbriels ekvator. Krateret er oppkalt etter *Wunda*, en mørk ånd i aboriginsk mytologi.

Wunda har en fremtredende albedoformasjon på bunnen, med en form som en ring av lyst materiale og minst 10&nbsp;km i radialbredde. Grunnen til at denne er så lys, i motsetning til den ellers så mørke overflaten på Umbriel, er ukjent.

## Referanser


## Litteratur

* 
* 
* 

## Eksterne lenker
*
Ullagerveien (Oslo)

**Ullagerveien** (1-15, kun oddetallsadresser) er en gate på Løren i bydel Grünerløkka i Oslo. 

Veien er anlagt i forbindelse med boligutbyggingen på det tidligere industriområdet nedenfor Lørenveien, og skal gå fra Gildevangen og frem til Kanonhallveien.

Gatenavnet Ullagerveien har sin bakgrunn i ullageret som har ligget i området i tilknytning til Fellesslakteriet, som hadde sin virksomhet på Løren.

## Referanser


## Litteratur
*
Fontanka

**Fontanka** () er en elvekanal i Russland, en av floden Nevas armer, som renner gjennom det sentrale St. Petersburg. Fontanka er 7,6 km lang, har et maksimalt dyp på 3,5 m samt en største bredde på 70 m.

Fontanka kaltes for *Den navnløse å* () fram til ca 1712–1714 da den fikk det nåværende navnet i samband med at den begynte å forsyne de mange fontenene i Sommerhagen med vann. Frem til midten av 1700-tallet utgjorde den St. Petersburgs søndre grense. Årene 1780-1789 forestod Andrej Kvasov en større regulering av elvekanalen, og det var da den fikk sine karakteristiske granittbanker. 

Fontanka krysses av femten broer. Den mest kjente turde være Anitsjkovbroen på hovedgaten Nevskij prospekt. To andre kjente broer er Lomonosovbroen og den ekstravagante egyptiske bro. 

Flere kulturhistorisk viktige praktbygg ligger langs elvekaien. Blant bygningene i barokk stil kan fremheves Sjeremetovpalasset, Beloselskij-Belozerskij-palasset, Sjuvalovpalasset, St. Panteleimon-kirken og noe tilbaketrukket, Vorontsovpalasset. Viktige nyklassisistiske bygninger er Anitsjkovpalasset, Tovstonogovteateret, Jusupovpalasset og Det russiske nasjonalbiblioteks Katarina-institutt.

Mange kjente personligheter har bodd langs bredden, og flere av disse husene står fremdeles og har fått museer innredet. Det gjelder blant annet huset til dikteren Aleksandr Pusjkin som bodde her fra 1817 til 1820, og husene til Gavrila Derzjavin, Ivan Turgenev og Anna Akhmatova.

## Litteratur
* 

## Referanser


## Eksterne lenker
*
Siri Aurdal

**Siri Aurdal** (født 20. oktober 1937 i Oslo) er en norsk maler, grafiker, billedhugger. Hun kommer fra en kunstnerfamilie med tekstilkunstner Synnøve Anker Aurdal og maler Leon Aurdal som foreldre. Ludvig Eikaas var hennes stefar fra 1959.

Selv om Aurdal er både grafiker og maler, har hennes hovedfelt vært billedhugging og utforming av skulpturer. Hun debuterte på Høstutstillingen 1961 med en byste av Egil Eggen i messing. Hun laget deretter flere byster av kjente personer, som Earle Hyman (1963) og Svend von Düring og Ludvig Eikaas (1965).

I februar 1969 vant hun konkurranse om utsmykning av skoler i Oslo, og avduket i oktober 1972 skupturen «Havbølger» ved Trosterud skole. Den var på 12 x 6 m bestående av glassfiber-armerte polyesterrør, skåret til bølgende former. Den fungerte som lekeskulptur med plass til 100 barn.

I 1979 laget hun et stort relieff i aluminium for Abelhaugen jernbanestasjon i Oslo.

## Separatutstillinger i utvalg
* 2016 Bølger i parken rekomponert, Frognerparken, Oslo
* 1980 Begrensninger dialog, ved Vigelandsmuseet, Oslo.
* 1969 Omgivelser, Kunstnernes Hus, Oslo
* 1968 Galleri Kringla, Oslo
*1966 Kunstforeningen, Oslo

## Samarbeidsutstillinger i utvalg
* 2016 Aurdal/Mugaas, Kunstnernes Hus, Oslo
* 1974 Tre generasjoner, Kunstindustrimuseet, Oslo

## Kollektivutstillinger i utvalg
* 2017 The Nordic Pavilion at the Venice Biennale : Mirrored
* 2016 Inauguration of new space, Galleri Riis, Oslo
* 2015 Pop Etc! Norsk popkunst 1964-1974, Henie Onstad Kunstsenter, Bærum, Norge.
* 2013 Hold stenhårdt fast på greia di, Kunsthall Oslo, Oslo
* 1979 The 15th Biennial, Antwerpen, Belgia
* 1973 Arkitektonisk miljø, Galleri F15, Moss
* 1972 Norsk skulptur, Nordjyllands Museum, Aalborg, Danmark
* 1972 Synspunkter, Kunstnernes Hus, Oslo
* 1971 Synpunkter, Arkiv för dekorativ konst, Lund, Sverige
* 1968 The Nordic Youth Biennial, Helsinki, Finland
* 1961-1963   Høstutstillingen, Kunstnernes Hus, Oslo

## Referanser


## Eksterne lenker
*
Transorchestia

***Transorchestia*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Transorchestia bollonsi]]* (Chilton, 1909)
* *[[Transorchestia chiliensis]]* (Milne-Edwards, 1840)
* *[[Transorchestia enigmatica]]* (Bousfield & Carlton, 1967)
* *[[Transorchestia gracilis]]* (Chilton, 1920)
* *[[Transorchestia marlo]]* (Serejo & Lowry, 2008)
* *[[Transorchestia miranda]]* (Chilton, 1916)
* *[[Transorchestia serrulata]]* (Dana, 1852)

Tidligere inkludert i slekten *Transorchestia*:

* *[[Transorchestia campbelliana]]* (Bousfield, 1964) akseptert som *[[Protorchestia campbelliana]]* (Bousfield, 1964)

## Eksterne lenker
*
13. serierunde i Tippeligaen 2014

**13. serierunde i Tippeligaen 2014** ble spilt torsdag 12. juni. Fire kamper startet klokken 18, to kamper klokken 19, og to kamper klokken 20.05.


## Kampfakta
**Torsdag 12. juni 2014**
Gildevangen (Oslo)

**Gildevangen** (2-10C, kun partallsadresser) er en gate på Løren i bydel Grünerløkka i Oslo. 

Veien er anlagt i forbindelse med boligutbyggingen på det tidligere industriområdet nedenfor Lørenveien, og skal gå fra Lørenveien til Peter Møllers vei. Hele gateløpet er (per juni 2014) ikke ferdig anlagt og flere av blokkene som får adresse til gaten er ikke ferdigbygd. Løren stasjon som også er under bygging vil få nedgang ved krysset Gildevangen/Peter Møllers vei.

Gatenavnet Gildevangen har sin bakgrunn i virksomheten til Fellesslakteriet (Gilde Norsk Kjøtt) som hadde sitt anlegg på Løren.

## Referanser


## Litteratur
*
Traskorchestia

***Traskorchestia*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Traskorchestia ditmari]]* (Derzhavin, 1923)
* *[[Traskorchestia georgiana]]* (Bousfield, 1958)
* *[[Traskorchestia ochotensis]]* (Brandt, 1851)
* *[[Traskorchestia traskiana]]* (Stimpson, 1857)

## Eksterne lenker
*
FK Železiarne Podbrezová

**ŽP Šport Podbrezová** (fullt navn på slovakisk: Futbalový oddiel Železiarní Podbrezová Šport Podbrezová a.s.)er en fotballklubb hjemmehørende Podbrezová i Slovakia, som spiller i Fortuna liga. Laget ble grunnlagt i 1920 og spiller sine hjemmekamper på Stadion Kokáreň. 

## Meritter
***[[2. slovenská futbalová liga|Nest øverste divisjonen]]** (2. slovenská futbalová liga)
**vinner (1): 2013/2014

## Kjente spillere

*   Michal Breznaník
*   Vratislav Greško
*   Juraj Kucka

## Hovedtrenere
*Oppdatert 22. september 2015*

*   Anton Jánoš (2006- 2008)
*   Jaroslav Kentoš (2011 - 17. februar 2015)
*   Jozef Mores (17. februar 2015 - 23. mai 2015)
*   Zdenko Frťala (15. juni 2015 - 21. september 2015)
*   Marek Fabuľa (22. september 2015 - )

## Eksterne lenker
* 
* – soccerway.com (engelsk)
Liarelva kraftverk

**Liarelva kraftverk** er et vannkraftverk i Kvinnherad kommune i Vestland.

Det er et elvekraftverk som utnytter et fall på 430 meter.

Installert effekt er 1,9 MW på en peltonturbin. Årsproduksjon er 6,2 GWh.

## Referanser


## Kilder
* 
* NVE vannkraftdatabase
* Sunnhordland Kraftlag
Brennagrenda (Oslo)

**Brennagrenda** (1-53, 18-30) er en vei på Dal/Brenna i bydel Søndre Nordstrand i Oslo. Den går nordøstover fra Brennaveien og forgrener seg på vei oppover mot skogen. Det er gangveiforbindelse ut i skogen og til øvre del av Brennastubben.

Navnet ble vedtatt i 1987 og viser til Brenna gård, som i sin tid gav grunn til det boligområdet veien ligger i.

## Kilder
* Oslo byleksikon

## Eksterne lenker
*
Reiulf Ramstad Arkitekter

**Reiulf Ramstad Arkitekter** er et norsk arkitektfirma grunnlagt av Reiulf Ramstad i 1995.

Arkitektfirmaet er kjent for prosjekter som Fagerborg barnehage; Høgskolen i Østfolds nye studiesenter i Halden; Trollstigvegen besøkssenter i Rauma (Fylkesvei 63); Selvika rasteplass, Nasjonal turistvei Havøysund (Fylkesvei 889); Knarvik kirke 2013

I 2016 ble Reiulf Ramstad utnevnt som «Honorary Fellow», eller æresmedlem, i The American Institute of Architects (AIA) for fremstående bidrag til arkitektprofesjonen og samfunnet.

## Priser
*Betongtavlen: For Trollstigplatået i , Selvika rasteplass i  og Kimen Kulturhus i . 
*Norsk Stålkonstruksjonspris 2013 for Trollstigplatået
* Jacobprisen 2014

## Referanser



## Eksterne lenker
*
Waematau

***Waematau*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Waematau kaitaia]]* (Duncan, 1994 )
* *[[Waematau manawatahi]]* (Duncan, 1994 )
* *[[Waematau muriwhena]]* (Duncan, 1994 )
* *[[Waematau reinga]]* (Duncan, 1994 )
* *[[Waematau unuwhao]]* (Duncan, 1994 )

## Eksterne lenker
*
Brennaveien (Oslo)

**Brennaveien** (131-147, 26-160) er en vei på Dal/Brenna i bydel Søndre Nordstrand i Oslo. Den tar av fra Dalsveien og bukter seg sørover gjennom Brennaområdet før den ender i en snuplass. Den kan sies å være områdets hovedvei, og det går en bussrute langs veien.

Navnet ble vedtatt i 1985, og veien var opprinnelig gårdsvei frem til Brenna gård, som ellers har gitt grunn til det boligområdet veien ligger i. Veien ble lagt om noe under utbygging i 1986, og Gamle Brennavei utgjør et tidligere løp.

## Kilder
* Oslo byleksikon

## Eksterne lenker
*
Gamle Brennavei (Oslo)

**Gamle Brennavei** (7-19, 2-26) er en vei på Dal/Brenna i bydel Søndre Nordstrand i Oslo. Før 1986 var dette en del av Brennaveien, som gikk frem til Brenna gård. Brennaveiens trasé ble lagt om under utbyggingen av området, og det gamle veiløpet fikk altså nygammelt navn. Det har ikke kjøreforbindelse helt ned til E6, der det bukter seg mellom andre boligveier opp til et kryss med Brennaveien. Brennagrenda kan oppfattes som en fortsettelse på nordsiden av krysset.

## Referanser


## Kilder
* 

## Eksterne lenker
*
Vectura

**Vectura AS** er et norsk aksjeselskap som tilbyr logistikkløsninger for drikkevarebransjen. Selskapet eies av Arcus AS.

Hovedkontoret ligger i Destilleriveien 11 i Nittedal.

Vectura utfører blant annet innkjøp, lagerdrift, transport, salg og informasjonslogistikk, med fokus på vin, brennevin og andre alkoholholdige drikkevarer. Selskapets kunder er Vinmonopolet, hotell- og restaurantbransjen, grossister og tax&nbsp;free-bransjen.

## Referanser


## Eksterne lenker
*
Investeringsselskap

Et **investeringsselskap** er et selskap som investerer i forskjellige investeringsaktiver. Et investeringsselskap er definert ved en selskapsform som har til hensikt å fasilitere en kollektiv investering i en underliggende portefølje av investeringsaktiver. Selskapets struktur er typisk basert på avtaler om forvaltning og administrasjon. Typiske investeringsselskaper investerer innenfor aksjer, obligasjoner og fast eiendom.

Aktieavancebeskatningsloven inneholder følgende definisjon av et investeringsselskap: «*Et selskab m.v., hvis virksomhed består i investering i værdipapirer m.v., og hvor andele i selskabet på forlangende af ihændehaverne skal tilbagekøbes for midler af selskabets formue til en kursværdi, der ikke i væsentlig grad er mindre end den indre værdi.*»

## Referanser
Ratos

**Ratos AB** er et svensk børsnotert *[[private equity]]*-selskap. Navnet Ratos er et akronym for **Ra**gnar og **To**rsten **S**öderberg, som grunnla selskapet i 1934.

Selskapet investerer fortrinnsvis i unoterte bedrifter med hovedkontor i Norden, uavhengig av bransje, men aldri innen pornografi, krigsindustri eller miljøskadelig virksomhet. I utgangspunktet går Ratos inn som største eier, og minst 20 prosent andel.

Ratos er notert på Stockholmsbörsen og har hovedkontor i Drottninggatan i Stockholm.

## Historikk
Brødrene Ragnar og Torsten Söderberg grunnla Ratos i 1934 som et forvaltningsselskap for familiens voksende forretningsvirksomhet. Familien var da eiere av selskapet Söderberg & Haak AB. Ratos ble etter hvert et blandet investeringsselskap med betydelige aksjeposter i selskaper som Stora Kopparberg, Gränges og Esselte samt en heleid stålhandelsvirksomhet.

I 1979 ble Ratos stålvirksomhet solgt, som da gikk under navnet Tibnor, til det statlige SSAB, som et ledd i omstruktureringen av den kriserammede stålindustrien. Selskapet ekspanderte deretter i nye bransjer; det kjøpte blant annet et større antall transportselskaper, hotellkjeden Scandic Hotels samt VVS-kjeden Dahl International. I denne perioden var Sven Söderberg (1928–2004) selskapets direktør.

I 1992 ble Ratos rammet av finanskrisens virkninger og lønnsomheten sank. Urban Jansson ble utnevnt til ny direktør og datterselskapene ble enten børsnotert eller solgt. Siden Arne Karlsson tiltrådte som direktør i 1999 ble Ratos omdannet på nytt til et *private equity*-selskapet. Karlssons tidligere arbeidsgiver Atle Industri ble kjøpt opp og aksjepostene i de børsnoterte selskapene solgt.

I 2012 tok Susanna Campbell over som direktør etter Arne Karlsson. Karlsson etterfulgte i sin tur Olof Stenhammar som styreformann.

## Referanser


## Eksterne lenker
*
Gamle Bygdevei (Oslo)

**Gamle Bygdevei** (25-319, 14-268) er en vei på Mortensrud i Oslo. Veien går nordover fra Mortensrudveien og er nokså lang, slik at den krysser bydelsgrensen mellom Søndre Nordstrand og Nordstrand.

Navnet ble vedtatt i 1985 og innebærer gjenbruk av navnet på en lokal vei som i dag er mer eller mindre forsvunnet.

Det har vært en formidabel utbygging langs veien rundt årtusenskiftet med eneboliger og tomannsboliger i kjede tilsluttet OBOS-borettslag.

Det går en bussrute langs veien, som ender i en rundkjøring i nord.

## Kilder
* 

## Eksterne lenker
*
Louis Jean-François Filloux

Oberstløytnant **Louis Jean-François Filloux**, født 5. mai 1869 i Pontlevoy i Frankrike, død 7. oktober 1957 i Vincennes i Frankrike, var en fransk artillerioffiser og designer av flere våpen brukt i første verdenskrig, blant andre krumbanevåpenene *Canon de 194 mle GPF*, *[[Canon de 155 mm GPF]]* og 370&nbsp;mm bombekasteren *Filloux*.

Filloux ble utnevnt til kommandør av den franske Æreslegionen og han ble også tildelt den amerikanske utmerkelsen Army Distinguished Service Medal.

## Galleri

Fil:Canon de 155mm GPF 3.jpg|155&nbsp;mm GPF
Fil:Fort de la pompelle 185.JPG|155&nbsp;mm GPF
Fil:French Heavy Mortar 1916 AWM H04494.jpeg|370&nbsp;mm Filloux bombekaster
Fil:Französischer 37 cm-Mörser.jpg|370&nbsp;mm Filloux bombekaster


## Referanser


## Eksterne lenker
* Pontlevoy: Colonel Filloux
* Blindés & Matériel: Le mortier le 370 mm
Wilhelm Ferdinand Erichson

**Wilhelm Ferdinand Erichson** (født 26. november 1809, død 18. desember 1849) var en tysk entomolog. Han var professor i Berlin og har blant annet utgitt *Die Käfer der Mark Brandenburg* (1837-39), fortsatt under tittelen *Naturgeschichte der Insecten Deutschlands* (1848 ff.), *Genera et species Staphylinorum* (1839-40), *Zur systematischen Kenntnis der Insectenlarven* (1841-47). Erichson redigerte etter Arend Friedrich August Wiegmanns død 1841 *Archiv für Naturgeschichte*.

## Referanser
Anitsjkovbroen

**Anitsjkovbroen** (russisk: Аничков мост) i St. Petersburg krysser elvekanalen Fontanka som del av hovedgaten Nevskij prospekt. 

Den ble oppkalt etter ingeniøren oberstløytnant Mikhail Anitsjkov, som var stasjonert med sin bataljon i nærheten i tsarina Anna Ivanovnas regjeringstid. Det var Anitsjkovs ingeniørbataljon som i 1715-16 bygde den første trebroen her, på tsar Peter Is ordre. Den ble tegnet av Domenico Trezzini.  Intet gjenstår av denne broen. En ny bro ble bygd i stein tidlig i 1840-årene; den passet bedre til Nevskij prospekts bredde.

Broen er blitt internasjonalt kjent fremfor alt på grunn av de fire «Hestetemmerne»-skulpturene, laget av den tyskbaltiske billedhuggeren Peter Clodt von Jürgensburg. Broen nevnes i Pusjkins, Gogols og Dostojevskijs verker.

Anitsjkovpalasset like ved er oppkalt etter broen.

## Litteratur
* Ju. B. Novikov: *Mosty i naberezhnye Leningrada*, Lenizdat: St. Petersburg, ISBN 5-289-00690-7

## Eksterne lenker
*
Italias Grand Prix 2014

**Italias Grand Prix 2014** (offisielt navn: *Formula 1 Gran Premio d'Italia 2014*) var et Formel 1-løp som ble kjørt 7. september 2014 på Autodromo Nazionale di Monza i Italia. Det var det trettende løpet i Formel 1-sesongen 2014 og åttifjerde gang at Italias Grand Prix ble arrangert. Løpet ble vunnet av Mercedes-føreren Lewis Hamilton, med hans teamkollega Nico Rosberg på andreplass. På tredjeplass kom  Felipe Massa i en Williams.
## Klassifisering
### Kvalifisering

### Løpet

**Noter til tabellene:**
*  - Daniil Kvjat kvalifiserte på ellevteplass,  fikk en gridstraff på ti plasser for å ha brukt sin sjette motor for sesongen.
*  - Kevin Magnussen kom i mål på syvendeplass, men fikk en tidsstraff på 5 sekunder for å ha presset Valtteri Bottas av banen.
*  - Esteban Gutiérrez kom i mål på nittendeplass, men fikk en tidsstraff på 5 sekunder for å ha forårsaket en kollisjon.
*  - Marcus Ericsson startet fra pitlane for å ha ignorert gulflagg under kvalifiseringen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Sonja Mjøen

**Sonja Mjøen** (1898–1993) var en norsk skuespiller.

Hun debuterte som sceneskuespiller i 1924 på Trondhjems Nationale Scene. Da teatret ble lagt ned i 1927, gikk hun til filmen som den stumme grossererens datter Edith i *[[Madame besøker Oslo]]*. Hun spilte også i den danske filmen *[[Veninden fra Paris]]*. Etter en kort periode under Victor Bernau (1890–1939) ved Chat Noir der han var sjef frem til 1928, fikk hun fra 1929 arbeide under teatersjef Ingolf Schanche (1877–1954) ved Det Nye Teater, som nettopp var kommet i gang.  

I 1942 rømte hun med familien fra det tyskokkuperte Norge til Stockholm, og engasjerte seg for å skaffe penger til Svenska Norgehjälpen. Etter andre verdenskrig ble hun ansatt ved Centralteatret under Reidar Otto (1890–1959). Hun spilte rollen som fru Rønne i filmen *[[Vi gifter oss]]*, som hadde premiere i 1951, samme år som hun medvirket i den norske oppsetningen av den amerikanske forestillingen *[[Alice i Eventyrland (1951)|Alice i Eventyrland]]*. I filmen *[[Broder Gabrielsen]]* (1966) spilte hun rollen som fru Lydersen. Hun var også med i filmen *[[Døden i gatene]]* (1970). 

## Familie
Hun var datter av tyskfødte Claire Grevérus Mjøen (1874–1963) og farmasøyt og eugeniker Jon Alfred Mjøen (1860–1939). Faren hadde i hennes fødeår returnert fra sine doktorstudier i Leipzig og tatt over det private sanatoriet for tuberkuløse, Grefsen Folkesanatorium, som han drev frem til 1908. Hun ble døpt på Gjøvik gård der faren var fra. Hun var søster av blant andre skuespillerne Fridtjof Mjøen (1897–1967) og Jon Lennart Mjøen (1912–1997).

Fra 1932 til 1946 var Mjøen gift med Axel Kielland (1907–1963) som var forfatter og journalist i *Dagbladet*. Med sin datter emigrerte hun til USA i 1953 og skrev reportasjer for *Dagbladet* frem til 1974 da hun returnerte til Norge.

## Bokutgivelser
* 
* 
* 

## Referanser


## Eksterne lenker
*  Sonja Mjøen i Scenewebarkivet
*
*
Singapores Grand Prix 2014

**Singapores Grand Prix 2014** (offisielt navn: *2014 Formula 1 Singapore Airlines Singapore Grand Prix*) var et Formel 1-løp som ble arrangert på Marina Bay Street Circuit i Singapore 21. september 2014. Det var det fjortende løpet i Formel 1-sesongen 2014, og syvende gang Singapores Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes, mens Red Bull-førerne Sebastian Vettel og Daniel Ricciardo tok henholdsvis andre og tredjeplass. Med denne seieren overtok Hamilton ledelsen i førermesterskapet fra sin teamkollega Nico Rosberg, som måtte bryte løpet på grunn av tekniske problemer.

## Klassifisering
### Kvalifisering

### Løpet

**Noter til tabellene:**
*  - Jean-Éric Vergne fikk en tidsstraff på fem sekunder for å ha kjørt utenfor banemarkeringene.
*  - Nico Rosberg startet fra pit lane på grunn av elektronikkproblemer ved starten på oppvarmingsrunden.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Russlands Grand Prix 2014

**Russlands Grand Prix 2014** (offisielt navn: *2014 Formula 1 Russian Grand Prix*) er et Formel 1-løp som ble arrangert 12. oktober 2014 på Sotsji Autodrom i Russland. Det var den sekstende runden av Formel 1-sesongen 2014, og første gang det blir kjørt et Formel 1-løp i Russland. Løpet ble vunnet av Lewis Hamilton i Mercedes, med hans teamkollega Nico Rosberg på andreplass, mens Williams' Valtteri Bottas tok tredjeplass. Med denne dobbeltseieren sikret Mercedes seg også førsteplassen i årets konstruktørmesterskap.

## Klassifisering
### Kvalifisering

### Løpet

**Noter til tabellene:**
*  - Kevin Magnussen, Nico Hülkenberg og Max Chilton fikk alle gridstraffer på fem plasser hver for å ha foretatt ikke-planlagte bytter av girkasser før løpet.
*  - Pastor Maldonado ble flyttet ned fem plasser på griden for å fullføre gridstraffen på ti plasser han fikk for å ha overskredet sin kvote på fem motorkomponenter for sesongen før Japans GP.

## Stillingen i mesterskapene etter løpet

## Referanser


## Eksterne lenker
*
Kårstad-ristningen

**Kårstad-ristningen** eller **Kårstad-steinen** er en helleristning med båtfigurer, hakekors og innskrift med eldre runer.

Figurene ble opprinnelig ble hogd i en loddrett fjellvegg nær fjorden mellom Innvik og Utvik i Stryn kommune i Vestland fylke. Under veiarbeid i 1898 ble ristningen sprengt ut, men én stor og seks mindre steinblokker med ristninger ble funnet i 1927. Den har åpenbart vært større enn disse restene viser.

Runeinnskriftene er tolket som ek aljamarkiR og baij R. Den lengste innskriften er tolket som «jeg, den fremmede» eller «jeg, den som kommer fra et fremmed land». Den korte innskriften har ikke en sikker tolkning. Noen språkforskere mener at den kan bety «fra Bøhmen».

Inskriften har hatt en viktig plass i diskusjonen om opphavet til og innføringa av runer i Norden. Det er imidlertid usikkert både hvordan teksten skal forstås og om alle delene av ristningen er fra samme tid. Runeinnskriften er fra sein romersk jernalder eller tidlig folkevandringstid (omkring 200–500 e.Kr.). Båtfigurene og hakekorset kan kanskje stamme fra tidlig jernalder.

Stryn kommune anmodet i 2005 Universitetet i Bergen om å få Kårstad-steinen tilbake.


File:Kårstadsristningen NKJ53 kalkering.png
File:Kårstadsristningen NKJ53.jpg


## Referanser


## Eksterne lenker
* Samnordisk runtextdatabas: NKJ53
USAs Grand Prix 2014

**USAs Grand Prix 2014** (offisielt navn: *2014 Formula 1 United States Grand Prix*) var et Formel 1-løp som ble arrangert 2. november 2014 på Circuit of the Americas i Austin, Texas. Det var den syttende runden av Formel 1-sesongen 2014 og 42. gang at USAs Grand Prix ble arrangert. Løpet ble vunnet av Lewis Hamilton i Mercedes, med hans teamkollega Nico Rosberg på andreplass, mens Red Bulls Daniel Ricciardo tok tredjeplass.

## Klassifisering
### Kvalifisering

### Løpet

**Noter til tabellene:**
*  - Jenson Button fikk en gridstraff på fem plasser for å ha foretatt et ikke-planlagt bytte av girkasse før løpet.
*  - Daniil Kvjat fikk en gridstraff på ti plasser for å ha byttet motor før løpet.
*  - Sebastian Vettel startet løpet fra pit lane etter å ha byttet alle seks komponentene i sin motorenhet før løpet.
*  - Pastor Maldonado fikk en tidsstraff på fem sekunder for å ha kjørt for fort bak safety car. Straffen ble lagt til hans sluttid i løpet.
*  - Jean-Éric Vergne fikk en tidsstraff på fem sekunder for å ha kjørt for fort bak safety car. Han ble senere ilagt ytterligere en tidstraff på fem sekunder for å ha presset Romain Grosjean av banen. Straffene ble lagt til hans sluttid i løpet.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Pathfinder Force

**Pathfinder Force** var en enhet i RAF Bomber Command med oppgave å forbedre treffsikkerheten på bombeslippene over fiendtlige mål. 

Pathfinder Force ble formelt opprettet 15. august 1942. 13. januar året etter ble enheten omdøpt til № 8 (Pathfinder) Group, men organisasjonen forble den samme. 

En tjenesteperiode i PFF besto av 45 tokt, i motsetning til resten av Bomber Command, der luftpersonellet gjennomførte 30 tokt før de ble sendt på en hvileperiode.

## Skvadroner i Pathfinder Force
Ved opprettelsen besto PFF av fem skvadroner, en fra hver av Bomber Commands grupper. De fem var 7 Squadron fra 3 Group, 35 Squadron fra 4 Group, 83 Squadron fra 5 Group, 156 Squadron fra 1 Group. I tillegg kom 109 Squadron fra Wireless Intelligence Development Unit. Ved krigens slutt hadde antallet skvadroner økt til nitten. I løpet av krigen gjennomførte flyene til Pathfinder Force 51&nbsp;053 tokt mot 3&nbsp;440 mål, med tap av 675 fly og 3&nbsp;700 flypersonell.

 
## Litteratur
**The RAF Pathfinders*. Martyn Chorlton. Newbury, 2014. ISBN 978-1-846674-201-9
**The Pathfinder Companion*. Sean Feast. London, 2012. ISBN 978-1-908117-34-2
**Bomber Command 1936-1968*. Ken Delve. Barnsley, 2005. ISBN 1-84415-183-2
**Bomber Command Handbook 1939-1945*. Jonathan Falconer. Gloucestershire, 2003. ISBN 0-7509-3171-X
**The Bomber Command War Diaries: An operational reference book 1939-1945*. Martin Middlebrook og Chris Everitt. Surrey, 2011. ISBN 978-1-85780-335-8
**Pathfinder.* Donald Bennett. 1958. ISBN 978-090757957-1 (nyutgivelse)

## Referanser
Japans Grand Prix 2014

**Japans Grand Prix 2014** (offisielt navn: *2014 Formula 1 Japanese Grand Prix*) var et Formel 1-løp som ble arrangert 5. oktober 2014 på Suzuka Circuit i Japan. Det var den femtende runden av Formel 1-sesongen 2014. Løpet ble vunnet av Lewis Hamilton i Mercedes, foran sin teamkollega Nico Rosberg på andre, mens Red Bulls Sebastian Vettel tok tredjeplass. Det ble bare kjørt 44 av de planlagte 53 rundene, da løpet ble stoppet etter en ulykke hvor Jules Bianchi pådro seg en alvorlig hodeskade etter at han under kraftig regnvær mistet kontroll over bilen og kolliderte med en krantruck som var i ferd med å fjerne Adrian Sutils Sauber som hadde krasjet tidligere. Han døde av skadene 17. juli 2015, og dette var første gang siden Ayrton Sennas dødsfall under San Marinos Grand Prix i 1994 at en fører omkom som følge av skader pådratt under et Formel 1-løp.

## Klassifisering
### Kvalifisering

### Løpet

**Noter til tabellene:**
*  - Pastor Maldonado og Jean-Éric Vergne ble begge ilagt en gridstraff på ti plasser for å ha overskredet sin kvote på fem motorkomponenter for sesongen.
*  - Pastor Maldonado fikk 20 sekunder lagt til sin løpstid for å ha kjørt for fort i pit lane.
*  - Både  Jules Bianchi og Adrian Sutil ble klassifisert ettersom de hadde fullført over 90% av de 44 rundene som ble brukt til å avgjøre løpsresultatet.
*  - Jules Bianchi døde 17. juli 2015 av skadene han pådro seg i krasjet.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Helligdagsfredloven

**Helligdagsfredloven** (fullt navn: **lov om helligdager og helligdagsfred**) er en norsk lov som fastsetter helligdagsfred for å verne om det gudstjenestelige liv og den alminnelige fred på helligdager og for å gi høytiden ro og verdighet.

Loven ble vedtatt 24. februar 1995 og trådte i kraft umiddelbart.

Alle helligdager i Norge fremgår av helligdagsfredloven §&nbsp;2. I §&nbsp;3 bestemmer loven at det på helligdager fra klokken 00 til klokken 24 samt påske-, pinse- og julaften etter klokken 16 skal være helligdagsfred som ingen noe sted må forstyrre med utilbørlig larm. Videre går det frem av loven at det ved kirker eller gudstjenestesteder mens helligdagsfreden varer ikke er tillatt å forstyrre gudstjenesten med unødig larm eller arbeid eller annen forstyrrende virksomhet.

Brudd på helligdagsfredloven straffes med bøter.

### Lovhistorikk
* *Helligdagsforordningen* av 1623 - henviste til Guds krenkelse over menneskers adferd som han viser ved krig og dyrtid. Forordningen ble jevnlig innskjerpet, også overfor adelen: I 1624 ble det forbudt for en brud å pynte seg med gull, og en brudgom måtte være formuende for å kle seg i silke. Det ble innført store bøter for å gå med utslått hår etter å ha født et barn.
* *Forordning om Sabbatens og andre Helligdagers tilbørlige Helligholdelse* (*Helligdagsforordningen*) av 12. mars 1735.
* *Lov om helligdagsfreden* av 4. juni 1965 nr. 1.

## Referanser


## Eksterne lenker
* Lovdata
Askergata (Oslo)

**Askergata** (1, 2) er en gate på Torshov i Oslo. Den går mellom Fagerheimgata og Ole Bulls gate. På veien krysses Vossegata på skrå, slik at nederste del av dens gateløp tilhører Askergata.

Gaten fikk navn i 1901. Den var opprinnelig tenkt ført frem til Jørgen Løvlands gate øst for Fagerheimgata, men den østre delen ble aldri opparbeidet. Der den skulle ha gått, er Rodeløkkens kolonihager.

## Kilder
* Oslo byleksikon

## Eksterne lenker
*
Hate That I Love You

«**Hate That I Love You**» er en sang innspilt av den barbadiske sangeren Rihanna for sitt tredje studioalbum, Good Girl Gone Bad (2007). Sangeren og låtskriveren Ne-Yo er med og synger i sangen. Han skrev sangen med produsentene Mikkel S. Eriksen og Tor Erik Hermansen (sammen kjent som StarGate). Def Jam Recordings utga sangen den 21. august 2007 som den tredje singelen fra Good Girl Gone Bad. En spansk-engelsk versjon med David Bisbal ble utgitt 28. april 2008. "Hate That I Love You" er en R&B sang om kjærlighetens kraft. "Hate That I Love You" fikk positive anmeldelser fra kritikere, hvorav mange sammenlignet den med tidligere sanger av Ne-Yo.

Sangen oppnådde moderat suksess i forhold til andre singler fra albumet, og nådde topp tjue i tretten land. Den nådde nummer 15 på UK Singles Chart, og nummer syv på den amerikanske Billboard Hot 100 lista. "Hate That I Love You" ble sertifisert platina av Recording Industry Association of America (RIAA) det betegner salg av over en million eksemplarer. Musikkvideoen ble regissert av Anthony Mandler; i den, møter Rihanna og Ne-Yo sine kjærlighets interesser. En redigert spansk-engelsk versjon av videoen har scener med Bisbal i stedet for Ne-Yo. Rihanna fremførte sangen på 2007 American Music Awards, og på Operación Triunfo. "Hate That I Love You" ble utført på Rihannas fire verdensturneer Good Girl Gone Bad Tour, Last GirL on Earth, Loud Tour og Diamonds World Tour.

## Listeplasseringer